

LIONS QUEST U HRVATSKOJ

## **„VJEŠTINE ZA ADOLESCENCIJU“**

LQ je program kojemu je temelj poticanje socijalno-emocionalnih kompetencija kod djece i mladih. Samopouzdanje, odgovornost, upravljanje emocijama, rješavanje konflikata, djelotvorna komunikacija, bolje promišljanje i postavljanje ciljeva, odupiranje negativnim pritiscima vršnjaka i donošenje dobrih odluka su potrebne vještine za suočavanje sa izazovima u društvu. Ovim se programom daju potrebne kompetencije djeci i mladima.

Rezultati implementacije LQ u našoj regiji pokazuju statistički značajne rezultate u vidu smanjene upotrebe alkohola, droga, pušenju i vršnjačkom nasilju kod učenika koji su sudjelovali u programu, zbog čega je on prepoznat od strane UNODC-a (United Nations Office on Drugs and Crime) te se potiče njegovo korištenje kao preventivnog programa.

što smo i gdje kao DISTRIKT 126 u projektu

Škole u kojima kreće provedba određuje Ministarstvo, no trenutno i mi možemo uključiti Lionse, Leiće, škole I učitelje s kojima surađujemo i imamo dobre odnose te motivirane pojedince koji će se priključiti treninzima i provoditi program. Možemo uključiti do 5 osoba po pojedinom treningu.

Treninzi za provoditelje programa kreću navedenih datuma:

* 11-13 Rujan – Osijek
* 16- 18 Rujan - Zagreb
* 25-27 Rujan- Rijeka
* 30-02 Listopad – Zadar
* 14-17 Listopad - Split

Kriterij je da su to učitelji ili stručni suradnici koje rade s učenicima u dobi od 10 do 14 godina I u iduće dvije godine s istom skupinom učenika mogu kontinuirano provoditi program nakon treninga.

Zainteresirani pojedinci I škole prijavljuju se u priloženoj prijavnici.

**Rok za prijavu je 18.8.2019. godine.**

Što se očekuje od polaznika treninga?

Nakon završetka treninga očekuje se da te osobe koje su prošle trening odaberu grupu učenika iz škola ili lokalne zajednice s kojima će provesti program u trajanju od maksimalno dvije školske godine. Također je potrebno provesti testiranje (prije i poslije) sa kontrolnom i radnom grupom učenika. Treneri su odgovorni da prenesu znanje o programu ravnatelju škole i roditeljima. Daljnjih edukacija neće biti, no očekuje se da će svi treneri sudjelovati na follow up sesijama kojih će biti 3 tokom trajanja pilota.

Predstavnike mi biramo i šaljemo na trening, ministarstvo ne kontaktira sa tim školama. UNODC (United Nations Office on Drugs and Crime) može direktno poslati informativno pismo o programu i očekivanjima školama.

što smo učinili do sada?

**GODIŠNJI REGIONALNI SASTANAK O LIONS QUEST PROGRAMU „VJEŠTINE ZA ADOLESCENCIJU“**

* od 8. do 9. studenog 2018. godine u Beogradu, organiziran je u suradnji LCIF-a,  UNODC-a, i Ministarstva prosvjete, znanosti i tehnološkog razvoja Republike Srbije. Sudjelovali su stručnjaci iz relevantnih nacionalnih institucija i predstavnici Lions klubova iz Bosne i Hercegovine, Hrvatske, Crne Gore, Makedonije i Srbije. Cilj sastanka bio je diskusija o rezultatima programa u Jugoistočnoj Europi, metodologija provođenja programa te potencijalne strategije za proširenje.
* Video link: <https://www.youtube.com/watch?time_continue=345&v=aGQj-IOypGw>





**EUROPSKI LIONS QUEST SASTANAK**

* od 17. do 19. siječnja 2019. godine u Varšavi.

Sastanku je prisustvovalo 85 sudionika - 32 direktora i koordinatora, 50 trenera i 3 gosta iz 30 zemalja. Zemlje koje su prvi puta sudjelovale su: Portugal, Makedonija, Srbija, Crna Gora, Bosna i Hercegovina, Hrvatska i Latvija.





U kojoj smo mi fazi u odnosu na projekt i u usporedbi s regijom

Situacija u svijetu i regiji:

Trenutno više od 17,500,000 učenika u 105 zemalja svijeta raste uz pomoć ovog programa.

* Video link: <https://www.youtube.com/watch?v=WKv0Q8vB45o>

U Srbiji, Makedoniji, Bosni i Hercegovini i Crnoj Gori je proveden pilot projekt na 3000 učenika koji je dokazao učinkovitost LQ-a kao alata za prevenciju droge i nasilja.

* Video link: <https://www.youtube.com/watch?time_continue=79&v=_8aAy9AJQS0>

Situacija u Hrvatskoj:

Nakon sastanka u Beogradu jeUred za suzbijanje zlouporabe droga  RH  proslijedio je Bilješku s održanog regionalnog sastanka u Beogradu, kao i prijedlog za implementaciju Agenciji za odgoj i obrazovanje te Ministarstvu znanosti i obrazovanja, nakon čega se Ministarstvo znanosti i obrazovanja odlučilo za implementaciju LQSFA (LIONS QUEST PROGRAMA „VJEŠTINE ZA ADOLESCENCIJU“).

Potrebni materijali su prevedeni I lektorirani, treninzi kreću na jesen.